《送梁广文之保昌》
明代·林大春

青毡海上几经霜，忽报移官又水乡。入境定思唐相国，看山犹水汉封疆。

南游冠盖冲朝雾，北指帆樯下夕阳。它日飞腾从此度，应馀教泽岭云长。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。